Við bjóðum upp á fjölbreytt námskeið fyrir foreldra og fagfólk . Nudd og slökun í fæðingu og fyrstu fjórir mánuðirnir eru á 5 vikna fresti og hægt að skrá sig hér . Námskeiðið kostar 14.000 . - kr. fyrir parið . Námskeiðið er hluti af fjögurra skipta námskeiðaröð í Lygnu sem lesa má nánar um á lygna.is Einnig er námskeiðið aðgengilegt í formi einkatíma . Fyrstu fjórir mánuðirnir Námskeið þar sem við förum yfir fyrstu vikur og mánuði litla barnsins . Á námskeiðinu er farið yfir fyrstu þroskastig barnsins , tjáningarleiðir þess svo sem hvernig það segir okkur að það sé svangt eða vilji leika . Farið er í leiðir til að róa barn og hvernig þekkja megi þreytumerki barns . Farið er yfir svefn og vökustig barnsins og getu nýburans til að tengjast foreldrum . Við förum yfir praktísk atriði eins og hvað er gott að eiga , hvernig á að reifa barn og örugga svefnstaði , sem og líðan foreldra .